De store containerskibe fra Mærsk er bygget til at kunne klare lidt af hvert. Det er denne video et godt eksempel på

Når man sejler på de store verdenshave, kan vejret nogle gange vise sig fra sin hårde side.

Derfor skal containerskibene fra mastodonten Mærsk være bygget til at kunne holde til både stærke vindstød og høje bølger.

Se også: Mærsk har fået den første olie fra nyt felt

Claus Tuxen, der i dag arbejder som Marine Surveyor for Bureau Veritas, har filmet Mærsk-skibet 'Skagen Maersk', på en tur fra Suez Kanalen til Tanjung Pelepas ved Singapore.

Filmen er fra juni 2008, og den viser, hvordan det 347 meter lange skib er bygget fleksibelt, så det kan bøje efter bølgerne.

Da videoen blev optaget arbejdede Claus Tuxen endnu ikke for Bureau Veritas, og Skagen Maersk er heller ikke klasset af selskabet.

Se også: Mærsk vil sejle med blomster

Hvis man ikke kender så meget til disse skibe, ville man nok tro, at så store skibe var ret stive. Men her kan man altså se, at de er meget fleksible. Faktisk ville skibet knække over, hvis det ikke kunne bøje sig med bølgernes bevægelser.

Se også: Mærsk bekræfter godkendelse af 2M-alliance

Ifølge Claus Tuxen var dette ikke det værste uvejr, han har været ude for. De høje bølger vidner dog om, at der er godt gang i blæsten og vandet alligevel.

Du kan se hele videoen i klippet over artiklen!



Gigant-skibet 'Mærsk Mc-Kinney Møller' kunne i august 2013 ses sejle under Storebæltsbroen.



Se hele konstruktionen af gigant-skibet Mærsk Mc-Kinney Møller fra start til slut i denne flotte timelapse-video. (Video: Discovery)